Bhadravatis
Bhadravatis (kan. ಭದ್ರಾವತಿ  = Bhadravati) – miestas Indijoje, Karnatakoje, 255 km į šiaurės vakarus nuo Bangaloro, prie Bhadros upės. Plentai į Tumkurą, Honavarą, Solapurą, Mangalorą, geležinkelio stotis. Svarbiausias Pietų Indijos juodosios metalurgijos pramonės centras. Geležies ir plieno kombinatas. Taip pat popieriaus, cemento, chemijos pramonė. Apylinkėse yra šventyklų, iš kurių svarbiausia XIII a. Lakšmi Narasinhos šventykla.